open-index/open-wikipedia-markdown huggingface dataset:
סינקלייר ויקס

**צ'ארלס סינקלייר ויקס** (באנגלית: **Charles Sinclair Weeks**, 15 ביוני 1893 – 7 בפברואר 1972) היה פוליטיקאי אמריקאי מן המפלגה הרפובליקנית אשר כיהן כסנאטור ממדינת מסצ'וסטס בשנת 1944 וכמזכיר המסחר של ארצות הברית בשנים 1953-1958 תחת ממשלו של הנשיא דווייט אייזנהאואר.

## ביוגרפיה
ויקס נולד בעיר ניוטון שבמערב מסצ'וסטס בשנת 1893. אביו, ג'ון ויקס, היה אף הוא פוליטיקאי אשר כיהן כחבר הקונגרס של ארצות הברית בשנים 1905-1919 וכמזכיר המלחמה של ארצות הברית בשנים 1921-1925. ויקס למד באוניברסיטת הרווארד ושירת במשמר הלאומי בגבול בין ארצות הברית למקסיקו. לאחר השירות החל לעבוד בעולם העסקים. תפקידו הפוליטי הראשון היה ראשות עיריית ניוטון בשנים 1930-1935.

בשנת 1944 החליף את מקומו של הנרי קבוט לודג' הבן בסנאט, אך לא התמודד בבחירות שנערכו באותה השנה ולכן לא המשיך בתפקיד. בשנים אלו לקח חלק מרכזי בפעילות המפלגה הרפובליקנית וב-AEI.

עם כניסתו של דוויט אייזנהואר לתפקיד נשיא ארצות הברית, מונה ויקס לתפקיד מזכיר הסחר. בשנת 1958 פרש מהתפקיד עקב סיבות בריאותיות.

הוא נפטר ב-7 בפברואר 1972, בגיל 78, במסצ'וסטס. הוא קבור בניו המפשייר.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:חברי הסנאט של ארצות הברית ממסצ'וסטס
קטגוריה:מזכירי המסחר של ארצות הברית
קטגוריה:חברי AEI
קטגוריה:סנאטורים חברי המפלגה הרפובליקנית
קטגוריה:חברי הקבינט של ארצות הברית בממשל דווייט אייזנהאואר
קטגוריה:אמריקאים שנולדו ב-1893
קטגוריה:אמריקאים שנפטרו ב-1972
ג'יימס ג' דייוויס

**ג'יימס ג'ון דייוויס** (באנגלית: **James John Davis**; 27 באוקטובר 1873 – 22 בנובמבר 1947) היה איש עסקים, סופר ופוליטיקאי אמריקאי ממוצא ולשי. הוא היה חבר במפלגה הרפובליקנית וכיהן כמזכיר העבודה של ארצות הברית בשנים 1921–1930 וכסנאטור מטעם מדינת פנסילבניה בשנים 1930–1945.

## ביוגרפיה
דייוויס נולד בדרום-מערב ויילס ב-27 באוקטובר 1873 והיגר לארצות הברית עם הוריו בשנת 1881 כשהיה בן שמונה. תחילה הם התיישבו בפיטסבורג, ולאחר מכן החליפו מקום מגורים בתוך המדינה. בצעירותו, עבד דייוויס במפעל פלדה ובשנת 1893 עבר למרכז אינדיאנה, שם עבד כפקיד עד שנת 1902. בשנים שלאחר מכן הוא התחתן ונולדו לו כחמישה ילדים.

מבחינה פוליטית, תמך דייוויס באאוגניקה ובעליונות המוסרית והכללית של הגזע האמריקאי הלבן. בנוסף על כך, הוא התנגד במידה חלקית לזכויות עובדים.

בשנים 1921–1930 הוא כיהן כמזכיר העבודה תחת הנשיאים וורן הרדינג, קלווין קולידג' והרברט הובר. עובדה זו מציבה אותו כאחד משרי הקבינט היחידים בתולדות ארצות הברית אשר כיהנו ברציפות תחת שלושה נשיאים. בזמן כהונתו, נלחם בהגירה בלתי חוקית ובאיגודי העובדים. עם היבחרו לסנאט בשנת 1930, הוא התפטר מתפקידו בקבינט. בשנת 1944 הפסיד את מקומו בסנאט, ובכך סיים את עשייתו הציבורית.

בשנת 1922 פרסם אוטוביוגרפיה. הוא נפטר במרילנד בשנת 1972 ונקבר בפיטסבורג.

## קישורים חיצוניים

* 
* 
* 

קטגוריה:חברי הקבינט של ארצות הברית בממשל קלווין קולידג'
קטגוריה:חברי הקבינט של ארצות הברית בממשל וורן הרדינג
קטגוריה:חברי הקבינט של ארצות הברית בממשל הרברט הובר
קטגוריה:חברי המפלגה הרפובליקנית (ארצות הברית)
קטגוריה:מזכירי העבודה של ארצות הברית
קטגוריה:חברי הסנאט של ארצות הברית מפנסילבניה
קטגוריה:מהגרים מבריטניה לארצות הברית
קטגוריה:אמריקאים ממוצא ולשי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1873
קטגוריה:אמריקאים שנפטרו ב-1947
נד דנהי

**נד דנהי** (באנגלית: **Ned Dennehy**; נולד ב-8 בדצמבר 1965) הוא שחקן קולנוע וטלוויזיה אירי.

## ביוגרפיה
דנהי גילם את טומי בסרט הדרמה הבריטי "Tyrannosaur". עוד הופיע בסרט המתח "בליץ", בחלק הראשון של הסרט "הארי פוטר ואוצרות המוות", ובסרט הקולנוע העצמאי הבריטי "Downhill".

בטלוויזיה שיחק דנהי בסדרה "Damo and Iver" של רשת RTÉ, בסדרה "גליץ'" ובסדרות הדרמה של ה-BBC "הג'נטלמן האחרון", "לות'ר", "Banished" ו"עלילות דיקנס".

ב-2013 החל לגלם את צ'ארלי סטרונג בסדרה "כנופיית ברמינגהאם". ב-2017 הופיע דנהי בהפקות הטלוויזיה "ורסאי" ו-"Broken". הוא זכה בפרס האקדמיה האירית לקולנוע וטלוויזיה (IFTA) על תפקידו בסדרת הטלוויזיה "An Klondike" של TG4.

בשנת 2024 שיחק בסדרת הדרמה ההיסטורית "שוגון" ברשת FX, המבוססת על רומן באותו שם מאת ג'יימס קלאוול.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:אירים שנולדו ב-1965
אליפות העולם בשחמט 1960

**אליפות העולם בשחמט 1960** הייתה תחרות שאורגנה על ידי פיד"ה. השלב הסופי בו נפגשו אלוף העולם מיכאל בוטביניק ומיכאל טל החל ב-15 במרץ והסתיים ב-7 במאי 1960 בניצחון של מיכאל טל.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסטוקהולם תחרות בין-אזורית בהשתתפות 21 שחמטאים. השישה הראשונים העפילו לשלב השלישי – תחרות המועמדים. לשחמטאים אלו הצטרפו וסילי סמיסלוב שהפסיד בדו-קרב של אליפות העולם בשחמט 1958 ופאול קרס.

למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, מיכאל בוטביניק היה נותר אלוף העולם.

## תחרות המועמדים
התחרות התקיימה בבלד, זגרב ובלגרד בספטמבר–אוקטובר 1959.

## דו-קרב על האליפות
הדו-קרב התקיים במהלך 15 במרץ – 7 במאי 1960 במוסקבה. הוא אפשר 24 משחקים לכל היותר, אך בפועל הסתיים לאחר 22 משחקים.

## קישורים חיצוניים

* משחקי תחרות המועמדים, באתר צ'סגיימס 
* משחקי הדו-קרב, באתר צ'סגיימס 

קטגוריה:תחרויות שחמט ב-1960
1960
קטגוריה:מוסקבה: תחרויות שחמט
קטגוריה:תחרויות שחמט ביוגוסלביה
AC 3000ME

** "AC 3000ME"** (באנגלית: **AC 3000ME**) היא מכונית ספורט בתצורת קופה, בעלת מרכב פיברגלס מתוצרת יצרנית הרכב הבריטית **AC Cars" Group Ltd"** (קרוי גם: "Auto Carriers Ltd"), אשר יוצרה בין השנים 1979–1984. יוצרו 71 יחידות.

בין השנים 1984–1985 יוצר הדגם בסקוטלנד על ידי "AC (Scotland) plc". יוצרו 30 יחידות.

דגם ה-"AC 3000ME" הוצג לראשונה בשנת 1973 בתערוכת המכוניות הבינלאומית בלונדון.

## "AC 3000ME"

* 2 דלתות.
* 2 נוסעים.
* גוף הדגם עשוי מפיברגלס.
* מנוע מרכזי.
* תאוצה 0 - 97 קמ"ש היא 8.5 שניות.
* יחס משקל: 44.299999 % / 55.700001 %.

## תמונות

קובץ:Car AC ME3000.JPG | דגם "AC 3000ME"
קובץ:AC ME3000 ca1976.jpg | דגם "AC 3000ME"
קובץ:AC 3000ME (Thames Ditton Version, 1979-1984, front left).jpg | דגם "AC 3000ME"
קובץ:AC 3000ME (Scotland Version, 1984-1985, right side).jpg | דגם "AC 3000ME"
קובץ:AC 3000ME (Scotland Version, 1984-1985, open targa roof, front right).jpg | דגם "AC 3000ME"


## ראו גם
* AC Petite
* AC 2-Litre
* AC Aceca
* AC Greyhound
* AC Brooklands Ace

## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות מנוע מרכזי
קטגוריה:דגמי מכוניות שהושקו ב-1973
קטגוריה:מכוניות בריטיות
קטגוריה:מכוניות עשויות פיברגלס
3000ME
AC Greyhound

**AC Greyhound** (באנגלית: **AC Greyhound**) היא מכונית ספורט בתצורת קופה, מתוצרת יצרנית הרכב "**AC Cars Group Ltd**" (קרוי גם: "Auto Carriers Ltd"), אשר יוצרה בין השנים 1959–1963.

סך הכול יוצרו 83 יחידות.

## AC Greyhound

* מושבים 2+2
* גוף הרכב מאלומיניום
* מעצורי דיסק (Disc brake)
* שלדה מסוג "ladder-frame chassis"
* מחיר דגם "AC Greyhound" (מנוע 1,971 סמ"ק) בשנת 1961 עמד על 3,185 לירות שטרלינג

## תמונות

קובץ:AC Greyhound 000 000 1961 frontright 2011-03-20 A.JPG | דגם "AC Greyhound", שנת 1961
קובץ:AC Greyhound behind Earls Court ca 1980 nb.JPG | דגם "AC Greyhound"
קובץ:1962 AC Greyhound fl.jpg | דגם "AC Greyhound", שנת 1962
קובץ:AC Greyhound 1962 (8461323849).jpg | דגם "AC Greyhound", שנת 1962
קובץ:1962 AC Greyhound rr.jpg  | דגם "AC Greyhound", שנת 1962
קובץ:AC Greyhound 2.6 (1963).jpg | דגם "AC Greyhound", שנת 1963


## ראו גם
* AC Aceca
* AC Petite
* AC 3000ME
* AC 2-Litre

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1959
קטגוריה:מכוניות בריטיות
Greyhound
2014 UR116

***' (ידוע גם בשם ***') הוא אסטרואיד מסוג אסטרואידי אפולו, בעל מסלול המתקרב לכדור הארץ, בקוטר של כ-400 מטר.

## גילוי האסטרואיד
האסטרואיד התגלה ב-1 בדצמבר 2008 בידי חוקרים ממצפה הכוכבים הר למון (Mount Lemmon) שבאריזונה וקיבל את הזיהוי . אולם האסטרואיד לא נצפה שוב עד 2014.

אסטרונומים רוסים, בראשות המדען ולדימיר ליפונוב, פרופסור במכון לפיזיקה וטכנולוגיה של מוסקבה ("PhysTech"), צפו באסטרואיד פעם נוספת ב-27 באוקטובר 2014, במצפה הכוכבים פולקובו שברוסיה. לאחר מספר תצפיות הסתבר כי זה אותו אסטרואיד שהתגלה ב-2008 (ולכן השם הכפול). האסטרואיד נצפה שוב בפברואר ואוקטובר 2017.

## מסלול
 מקיף את השמש כל 1,088 ימים. חצי הציר הגדול שלו הוא 2.0696 יחידות אסטרונומיות, והאקסצנטריות של המסלול 0.73. נטיית המסלול היא 6.57 מעלות.

 נחשב גוף קרוב לכדור הארץ. הכי קרוב שיתקרב לכדור הארץ הוא בשנת 2047 כאשר הוא צפוי לחלוף במרחק של 0.0296 יחידות אסטרונומיות (4,430,000 ק"מ).

## סכנה פוטנציאלית
 בקוטר של 400 מטר ונמצא במסלול החולף בסמיכות לכדור הארץ. על פי ולדימיר ליפונוב, החוקר שגילה אותו ב-2014 האסטרואיד אינו מהווה איום מיידי על כדור הארץ, עם זאת, לאור גודלו של האסטרואיד, ואי הדיוקים בחישוב מסלולו, הוא מסווג בתוך אסטרואיד עם פוטנציאל לסכנה (Potentially hazardous asteroid). במידה והיה פוגע, מפאת גודלו הוא היה יוצר פיצוץ אשר היה גדול פי 1000 מפגיעת המטאור בצ'ליאבינסק ב-2003.

## קישורים חיצוניים
* דבורה באירד, Asteroid 2014 UR116 is no threat to Earth, 10 בדצמבר 2014

## הערות שוליים

קטגוריה:אסטרואידים
קטגוריה:גופים קרובי ארץ
אסטרואיד טרויאני

**אסטרואיד טרויאני** הוא אסטרואיד או ירח שנמצא במסלול של גרם שמיים מבלי להתנגש בו. אסטרואידים אלו נמצאים בנקודות לגראנז' L4 ו-L5, בהן הגוף נמצא 60 מעלות משני "צידי" הכוכב והגוף נשאר יציב. הראשון שגילה אותם היה האסטרונום הגרמני מקס וולף, שגילה את אכילס ב-1906. הם נקראים אסטרואידים טרויאניים מכיוון שכל אחד מהם קרוי על שם דמות מהמיתולוגיה היוונית שהשתתפה במלחמת טרויה.

## היווצרות
ישנן שתי תאוריות עיקריות להיווצרות האסטרואידים הטרויאניים. התאוריה הראשונה היא שהם נוצרו במערכת השמש, בחגורת האסטרואידים, מהתלכדות ומהתחברות של גרגרי אבק ושל סלעים. אזור החגורה נתון להשפעתו האדירה של צדק, שבכוח-המשיכה החזק שלו מנע מגושי הסלע הרבים להתלכד ולהפוך לכוכב-לכת. התאוריה השנייה היא שהחלו להיפלט סלעים מחגורת קויפר שמעבר לכוכב הלכת פלוטו. לאחר מכן הפכו הסלעים הללו לאסטרואידים טרויאניים.

## אסטרואידים טרויאניים מוכרים
### כדור הארץ
במסלול של כדור הארץ התגלו שני אסטרואידים טרויאניים, שניהם בנקודה L4. אחד קוטרו 300 מטרים והוא נקרא "2010TK7" והשני קוטרו 1,200 מטרים ושמו 2020XL5. כנאמר לעיל, נקודות לגראנז' נעולות בכוחות הכבידה ולכן אין סיכוי שהטרויאניים יתנגשו אי פעם בכדור הארץ.

### מאדים
ישנם ארבעה אסטרואידים טרויאניים למאדים. לפי מחקר שהתפרסם בשנת 2017, מקורם היה בעומק מאדים. לאחר אירוע התנגשות של כוכב לכת קדום במאדים, אסטרואידים אלו עפו מעוצמת ההתנגשות ממאדים אל מסלולם הקבוע. אסטרואידים אלו מכילים את המינרל אוליבין - מינרל שנוצר לרוב בעומק המעטפת של גופים פלנטריים גדולים, כמו כדור הארץ או מאדים, באזורים שבהם שורר לחץ גבוה. לכן, סביר להניח שהאסטרואידים היו חלק ממאדים ולאחר ההתנגשות נפלטו ממנו.

### נפטון
לנפטון יש שבעה עשר אסטרואידים טרויאניים. שלושה עשר מהם נמצאים בנקודת לגראנז' L4 וארבעה נמצאים בנקודה L5. הראשון שהתגלה הוא "2001 QR322".

### צדק
עד מאי שנת 2017, נמצאו כ-6,500 אסטרואידים טרויאניים במסלולו של צדק: 65% מהם ממוקמים בנקודת לגראנז' L4, וה-35% האחרים ממוקמים בנקודה L5. למרות שהאסטרואידים הללו מיוצבים בין כוח הכבידה של צדק לזה של השמש, כוכבי לכת אחרים מושכים אותם - מה שגורם לתנודות של האסטרואידים הטרויאניים סביב הנקודות L4 ו-L5 שיכולות להימשך מאות שנים. האסטרואיד הטרויאני הראשון שהתגלה לצדק נקרא "אכילס 588" והוא התגלה על ידי מקס וולף. הגשושית לוסי  החלה את מסעה באוקטובר 2021 לעבר אסטרואידים אלו.

## ראו גם
* נקודת לגראנז'
* Jupiter trojan 
* Neptune trojan 

## קישורים חיצוניים

* אודות אסטרואידים טרויאניים באתר קוסמוס
* מה מקור האסטרואידים הטרויאנים של מאדים?
* Earth’s Trojan asteroid
* [תוצאות תצפיות על אסטרואידים טרויאנים, [איימי מיינזר] וצוותה בפרויקט טלסקופ החלל WISE]

קטגוריה:אסטרואידים
אוטיי

**אוטיי** הוא משקה פירות שמקורו במערב פולינזיה. לרוב מוגש לצד מנות אוכל גדולות.

כיום המשקה מזוהה בעיקר עם המטבח של מדינת טונגה, אם כי גם באיים מסביבו מכינים וצורכים מתכונות דומות של המשקה כגון סמואה, ואליס ופוטונה, טוקלאו, האוואי ופיג'י. על פי אירופאים שהגיעו לסמואה בשנת 1890, את המשקה מכינים מפרי אמברלה מגורד (בסאמואית שמו "וי" ואילו בהאוואית שמו "ווי"), חלב קוקוס, מי קוקוס ופרי הקוקוס עצמו. התערובת נמזגת לתוך כוסות העשויות מקליפת קוקוס אותם משרים במאגרי מים או בריכות מים קרים. 

המתכון המודרני יותר, זה שמוגש בטונגה, מכיל תערובת של מים, קרם קוקוס, חתיכות של פרי הקוקוס וכל תערובת מגורדת של פרי טרופי דוגמת מלון, מנגו, אננס או לרוב אבטיח. כמו כן, מוסיפים סוכר כדי להמתיק את המיץ. היסטוריונים של טונגה קבעו שמדובר במתכון מודרני למדי, שכן חלב והפירות שצוינו לא היו מוכרים בטונגה לפני הגעתם של זרים. בעבר, המתכון הטונגי כלל שימוש ב"תפוח הרים" (פיקה).

## הערות שוליים

קטגוריה:מיצי פירות
ז'רמן גוורמון

**ז'רמן גוורמון** (בצרפתית:**Germaine Guèvremont**, 16 באפריל 1893 - 21 באוגוסט 1968) הייתה סופרת קנדית בשפה הצרפתית ודמות בולטת בספרות
קוויבק.

## ביוגרפיה
גוורמון נולדה בשנת 1893 בסן-ז'רום שבמדינת קוויבק (קבק), היא התחנכה בעיר קוויבק ובטורונטו ועבדה בצעירותה כעיתונאית במגזינים לנשים. לאחר נישואיה, בשנת 1916 היא עברה לסורל, והייתה עקרת בית במשך שנים אחדות, אך מאוחר יותר חזרה לעבודתה כעיתונאית וכסופרת וערכה את מגזין "לה קורייה דה סורל". מאוחר יותר היא ובעלה עברו למונטריאול, שם בתקופת השפל הגדול עבדה גוורמון בבית המשפט 

היא החלה לפרסם סיפורים קצרים, אשר נאספו לתוך ספר הבכורה שלה "En pleine terre", אשר פורסם בשנת 1938.

היא פרסמה את הרומן "Le Survenant" ב-1945, ואחריו, ב-1947, ההמשך שלו, מארי-דידאס. הספר "The Outlander", שהוא תרגום לאנגלית של שני הרומנים שלה, יצא לאור בשנת 1950, וזכה ב"פרס לספרות יפה של המושל הכללי" באותה השנה. הספר יצא לאור גם בבריטניה בשם "Monk's Reach".

מאז היא לא פרסמה רומנים נוספים, אך המשיכה כתוב מאמרים עיתונאיים וסיפורים קצרים, וכן עיבדה את יצירותיה  לתוכניות רדיו וטלוויזיה.

בסוף חייה היא החלה לכתוב את זיכרונותיה, אך הספיקה להשלים רק שני פרקים עד מותה ב-1968, בגיל 75.

היא הייתה בת דודתו של קלוד-אנרי גריניון, מחבר הספר "Un Homme et son péché".

## פרסים והוקרה
בנוסף לזכייה בפרס המושל הכללי שלה, ממשלת קוויבק העניקה לגוברמונט את פרס דייוויד, והאקדמיה הצרפתית העניקה לה את הפרס "Sully-Olivier de Serres". היא הייתה חברה באקדמיה של קוויבק, והופיעה על בול דואר קנדי ב-1976.

היא הופיעה במהדורה של "Première Chaîne Le Combat des livres" בשנת 2010.

## קישורים חיצוניים

* 

## הערות שוליים

קטגוריה:ילידות 1893
קטגוריה:סופרות קנדיות
קטגוריה:סופרים קנדים
קטגוריה:נשים זוכות פרסים
קטגוריה:מקבלי תואר דוקטור לשם כבוד מאוניברסיטת לאוול
קטגוריה:מקבלות תואר דוקטור לשם כבוד מאוניברסיטת לאוול
קטגוריה:נפטרות ב-1968
פיל ויקינג ספורט

**פיל ויקינג ספורט** (באנגלית: **Peel Viking Sport**) היא מכונית סופרמיני, מתוצרת "**Peel Engineering Company**" אשר יוצרה בין השנים 1964–1967.

סך הכול יוצרו 24 יחידות.

## פיל ויקינג ספורט

* 2 דלתות
* נוסעים: 2+2
* חלון צד קדמי (ימין ושמאל) – מורכב על מסילה, נפתח בדחיפה אחורה, בשטח כ-50% משטחו
* דגם ה"פיל ויקינג ספורט" התבסס על דגם ה"מיני" של קונצרן הרכב הבריטי "(British Motor Corporation Limited (BMC"

## תמונות

קובץ:1964PeelViking-rear.jpg | "פיל ויקינג ספורט"
קובץ: 1964PeelViking-interior.jpg | "פיל ויקינג ספורט" – מבט לתא הנהג


## ראו גם
* פיל P50
* פיל Trident
## לקריאה נוספת
* "פיל ויקינג ספורט" – תמונות

## קישורים חיצוניים

## הערות שוליים

קטגוריה:דגמי מכוניות שהושקו ב-1964
קטגוריה:מכוניות סופרמיני
קטגוריה:מכוניות בריטיות
ויקינג ספורט
אליפות העולם בשחמט 1961

**אליפות העולם בשחמט 1961** הייתה תחרות שאורגנה על ידי פיד"ה. היא כללה דו-קרב של אלוף העולם מיכאל טל ומיכאל בוטביניק שהחל ב-15 במרץ והסתיים ב-13 במאי 1961 בניצחונו של מיכאל בוטביניק.

## רקע
אליפות העולם בשחמט 1960 הסתיימה בניצחון של מיכאל טל על מיכאל בוטביניק. בהתאם לתכנון, לאלוף העולם המודח הייתה זכות למפגש נוסף. למנצח המפגש היה מוענק תואר אלוף העולם. אם המפגש שכלל 24 משחקים לכל היותר היה מסתיים בתיקו, מיכאל טל היה נותר אלוף העולם.

## דו-קרב על האליפות
הדו-קרב התקיים במהלך 15 במרץ - 13 במאי 1961 במוסקבה. הוא אפשר 24 משחקים לכל היותר, אך בפועל הסתיים לאחר 21 משחקים.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1961
1961
קטגוריה:מוסקבה: תחרויות שחמט
מיה רבינוביץ'

**מיה רבינוביץ**' (נולדה ב-1976) היא סופרת ילדים ועורכת משחקי ילדים ישראלית, יוצרת ומקיימת סדנאות ושעות סיפור לילדים.

## ביוגרפיה
מיה רבינוביץ, נשואה, אם לשלושה, בוגרת מגמה תאטרונית ספרותית, בשרות הצבאי הייתה בתפקיד פיקודי בערבה. טיילה ברחבי העולם בארצות שונות ובעיקר במזרח ובארצות עניות. מה שהחל כטיול הפך ל-13 שנים של מסע של פעילות חברתית ומסע אישי ובהמשך מסע משפחתי עם הבעל והילדים אל עבר עולמות ומראות של אנשים בעולם האחר ונחשפה לתרבויות המזרח. בנפאל התנדבה בבית יתומים כמורה לדרמה ונחשפה לסיפורי פשטות ועוני, משם המשיכה להודו, בה התגוררה שנים רבות ופתחה ספרייה בשפות שונות לזרים, הייתה חברה-מקימה בחווה מוזיקלית, רוחנית וחברתית בברזיל שמשמשת כבית הבראה וריפוי.

למדה ביפן מדע התחושות, במהלך שנותיה במזרח למדה והתמחתה באמנות קלפי הטארוט ואמנויות מהמזרח העוסקות ברוחניות. ערכה מחקרים תודעתיים וקיבלה השראה מילדים אשר פגשה והשפיעו על כתיבתה.

בשנת 2009 עם חזרתה לישראל כתבה את הספר "קלפי סודות", שמבוסס על תורות עתיקות מסין, יפן, קבלה ומהניסיון שלה עם ילדים מכל העולם. הוא נועד לקרב את הילדים למקור בו יש חכמה עתיקה בעלת מסרי עידוד והעצמת הילד. הספר זכה להצלחה בישראל, נמכר לרוסיה ולארצות הברית.

בשנת 2013 יצא לאור ספרה "מסע בין ממלכות". ספר זה מסביר את הרעיון השמחה בחלקך. הספר זכה להצלחה רבה בישראל ובעקבותיו יצרה רבינוביץ' מפגשים וסדנאות לילדים ברחבי הארץ שכללו שימוש בעזרים מודרניים שהמחישו את הסיפור וחשפו את הילדים לעולמם של ילדים אחרים בתרבויות שונות. במסגרת זו ביצעה רבינוביץ' מאות מפגשים ברחבי הארץ עם ילדים. הספר ייחודי בהשתמשו בטכנולוגיית תלת מימד.

## ספרים ומוצרים נוספים
* 2009 – "קלפי סודות" ספר עם קלפים לכל המשפחה
* 2013 – "מסע בין ממלכות" בתלת־ממד
* 2017 – "סודות היער לנשים" דרך שירה פואטית מעבירה מודעות
* 2017 – "סודות המזל" - כלי התפתחותי להרחבת תודעה
* 2018 – "משחק החיים" - משחק קופסה
* 2018 - בגן האמונה, רוסיה.
* 2020 - קלפי קבלה עם ראש לשכת המקובלים מר ישראל אורן
* 2021 - חתימה על טארוט ירושלים, ארה''ב
* 2021 - המבט הנכון, ספר עם השראה

## קישורים חיצוניים

* מסע בין ממלכות
* שעת סיפור על ידי הסופרת עם הספר "מסע בין ממלכות"
* 
* "קלפי סודות" הגרסה באנגלית

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:ישראליות שנולדו ב-1976
קטגוריה:ישראלים שנולדו ב-1976
פיל Trident

**פיל Trident** (באנגלית: **Peel Trident**) הוא דגם של מכונית מיקרו, בעל  3 גלגלים, (תלת אופן), בעלת מרכב פיברגלס,  המיועדת ל-2 נוסעים, אשר יוצרה על ידי חברת "Peel Engineering Company" בין השנים 1965–1966.

סך הכול יוצרו 45 יחידות.

מקום מושבה של חברת "Peel Engineering Company" באי מאן (Isle of Man) (בין אנגליה לצפון אירלנד), תחת שליטת בריטניה.

## תצורות "פיל Trident"
* 2 מושבים - דגם סגור
* 2 מושבים - דגם פתוח (קבריולה)

## "פיל Trident"

* גוף ה"פיל Trident" בנוי מפיברגלס
* 2 מושבים
* ללא דלתות
* חופה שקופה - פתיחה על ידי הרמת החופה כלפי חוץ באמצעות מוט הידראולי
* מחיר הדגם בהשקה, בשנת 1965 עמד על 190 לירות שטרלינג

## תמונות

קובץ:1965 Peel Trident (Lane Motor Museum).jpg | "פיל Trident", שנת 1965
קובץ:'65 Peel Trident (MIAS '10).jpg | "פיל Trident", שנת 1965
קובץ:1965 Peel Trident.jpg | "פיל Trident", שנת 1965
קובץ:PeelTrident.jpg  | "פיל Trident"
קובץ:Peel Trident Microcar from the Isle of Man (11011852075).jpg | "פיל Trident" 
קובץ:1966 Peel Trident.jpg | "פיל Trident", שנת 1966 - קבריולט
קובץ:Trident and P50.jpg | "פיל Trident" (משמאל), "פיל P50" (מימין)


## ראו גם
* פיל P50
* פיל ויקינג ספורט
* תלת אופן
* מכונית מיקרו

## לקריאה נוספת
*  "פיל Trident"  - תמונות

## קישורים חיצוניים

* 
* 
* 
* 

## הערות שוליים

קטגוריה:דגמי מכוניות שהושקו ב-1965
קטגוריה:מכוניות תלת אופן
קטגוריה:מכוניות מיקרו
קטגוריה:מכוניות קבריולה
קטגוריה:מכוניות עשויות פיברגלס
קטגוריה:מכוניות מנוע אחורי
קטגוריה:מכוניות בריטיות
Trident
הגביע הקונטיננטלי בהוקי קרח

**הגביע הקונטיננטלי** הוא טורניר הוקי קרח אירופאי למועדונים, המתקיים החל מ-1997 לאחר הפסקת גביע אירופה. הגביע נועד עבור קבוצות ממדינות שאין להן נציגים בליגת האלופות, כאשר הקבוצות המשתתפות נבחרות על ידי ארגוני ההוקי קרח של המדינות.

אלופת ישראל משתתפת במפעל זה.

## פורמט
התחרות החלה בעונת 1997/98 עם 42 מועדונים מ-26 מדינות, אשר התרחב ל-48 קבוצות בשנתיים שלאחר מכן. הטורניר שוחק עם שלושה סיבובי מוקדמות, כאשר המנצחות מתקדמות לשלב הבא. שלושת המנצחים של הסיבוב השלישי עולות לחצי הגמר, יחד עם המועדון המארח את הטורניר. הסיבוב הראשון נערך בספטמבר, השני באוקטובר, השלישי בנובמבר והגמר בדצמבר.

בעונת 2000/01, כאשר הופסקה ליגת ההוקי האירופית, הגביע הפך בפועל לטורניר העיקרי באירופה. הפורמט נשאר אותו הדבר, עם 36 קבוצות מ-27 מדינות.

עם חידוש, גביע האלופות האירופי בעונת 2004/05, השתתפו כל האלופות משש המדינות המדורגות במקומות הגבוהים ביותר של IIHF וכללה קבוצות הוקי קרח חזקות כדוגמתדינמו מוסקבה וקבוצת זבולן.

## הזוכות

## גביע הפדרציה
**גביע הפדרציה** היה טורניר רשמי אירופי בהוקי קרח שנוצר בשנת 1995 והיה לטורניר ההוקי קרח המשני ושוחק במשך 2 עונות. בשנה הראשונה של התחרות, 13 מועדונים מ-12 מדינות מזרח אירופה השתתפו בטורניר.

### זוכות גביע הפדרציה

## סטטיסטיקה
### הופעות בגמר לפי מדינה

## ישראל בגביע הקונטיננטלי
הקבוצות הישראליות שנטלו חלק בטורניר השתתפו בשלבי הבתים של הטורניר ומעולם לא הצליחו להעפיל לשלב הבא. הן תמיד סיימו במקום השלישי או הרביעי והאחרון בבית, שאינם מעניקים זכות העפלה לשלב הבא.

הישראלית הראשונה שנטלה חלק בטורניר הייתה קבוצת ירושלים ליאונס בעונת 1997/98 שלא הצליחה להעפיל משלב הבתים של הטורניר.

בעונת 1998/99 השתתפה קבוצת מכבי עמוס לוד שסיימה במקום השלישי בבית. היא גם נטלה חלק בעונת 2001/02 ו-2005/06 אך לא הצליחה להעפיל לשלב הבתים השני.

בעונת 2000 השתתף מועדון הוקי מטולה אך סיים במקום הרביעי האחרון בבית ללא נקודות לאחר שהפסידה בכל המשחקים נגד יריבותיה (הישג שחזר, על עצמו גן בעונת 2012/13). כך היה גם עם מונפורט מעלות בעונות 2002/03 ו-2003/04.

בעונת 2009/10 השתתפה קבוצת אייסטיים הרצליה בטורניר אך אף היא לא הצליחה להעפיל על הישגי הקבוצות הישראליות האחרות ולאחר סדרת הפסדים סיימה גם היא במקום הרביעי בשלב הבתים הראשון. גם בעונה הבאה, מועדון הוקי בת ים שחזר את הישגי הרצליה מהעונה הקודמת והודח כבר בשלב הבתים (כך היה גם בעונת 2016/17).

בעונת 2015/16 השתתפה בטורניר קבוצת ראשון דווילס אך גם היא לא הצליחה לשבור את המחסום ולהעפיל לשלב הבא.

## ראו גם
* ליגת האלופות בהוקי קרח
* הסופר קאפ האירופי בהוקי קרח

## קישורים חיצוניים

* 
* הגביע הקונטיננטלי באתר Eurohockey.com

## הערות שוליים

קטגוריה:תחרויות הוקי קרח באירופה
אליפות העולם בשחמט 1963

**אליפות העולם בשחמט 1963** הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם מיכאל בוטביניק וטיגראן פטרוסיאן החל ב-23 במרץ והסתיים ב-20 במאי 1963 בניצחון של פטרוסיאן.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסטוקהולם תחרות בין-אזורית בהשתתפות 21 שחמטאים. השישה הראשונים העפילו לשלב השלישי - תחרות המועמדים. לשחמטאים אלו הצטרפו מיכאל טל שהפסיד בדו-קרב של אליפות העולם בשחמט 1960 ופאול קרס.

למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, מיכאל בוטביניק היה נותר אלוף העולם.

## תחרות המועמדים
התחרות התקיימה בוילמסטאד במאי-יוני 1962.

מיכאל טל פרש מהתחרות בעקבות מחלה.

לאחר סיום התחרות טען בובי פישר שבמהלכה היו אי-סדרים. לטענתו, אין זה סביר שטיגראן פטרוסיאן, יפים גלר ופאול קרס סיימו את כל המשחקים ביניהם בתיקו. כמו כן, הוא טען שוויקטור קורצ'נוי אולץ להפסיד בלחץ שלטונות ברית המועצות. בתחילת שנות ה-2000, יורי אברבך, שהיה בזמן התחרות ראש המשלחת ציין שפטרוסיאן וגלר היו חברים טובים ופעמים רבות סיימו את המפגשים בתיקו. פאול קרס לעומת זאת היה כבר מבוגר ולא רצה להשקיע במאמץ יתר. ויקטור קורצ'נוי, גם אחרי שערק מברית המועצות, אף פעם לא אמר שהיה עליו לחץ כלשהו במהלך תחרות זו.

## דו-קרב על האליפות
הדו-קרב התקיים במהלך 23 במרץ - 20 במאי 1963 במוסקבה. התקנון אפשר 24 משחקים לכל היותר, אך בפועל הסתיים לאחר משחק מס' 22.

## קישורים חיצוניים

* משחקי תחרות המועמדים, באתר צ'סגיימס 
* משחקי הדו-קרב, באתר צ'סגיימס 

קטגוריה:תחרויות שחמט ב-1962
קטגוריה:תחרויות שחמט ב-1963
1963
קטגוריה:מוסקבה: תחרויות שחמט
הסופרקאפ האירופי בהוקי קרח

**הסופר קאפ האירופי בהוקי קרח** (באנגלית: **IIHF Super Cup**) הייתה תחרות הוקי קרח בין מנצחות שני טורנירי המועדונים העיקריים באירופה, אשר התקיימה בין השנים 1997–2000 ואורגנה על ידי IIHF.

התחרות כללה משחק יחיד שנערך בין אלופת ליגת האלופות האירופית לאלופת גביע אירופה בשנת 1997, ובין אלופת ליגת ההוקי האירופית לאלופת הגביע הקונטיננטלי בשלוש השנים הבאות.

## המשחקים
להלן טבלת תוצאות משחקי הסופרקאפ:

## ראו גם
* ליגת האלופות בהוקי קרח
* הגביע הקונטיננטלי בהוקי קרח

## לקריאה נוספת
* Stephan Müller, International Ice Hockey Encyclopaedia: 1904 – 2005, Norderstedt, Germania, Books on Demand, 2005, .

## הערות שוליים

קטגוריה:תחרויות הוקי קרח באירופה
פאל בנקו

**פאל בנקו** (בהונגרית: **Benkő Pál**; 15 ביולי 1928 – 26 באוגוסט 2019) היה שחמטאי הונגרי ואמריקאי בדרגת רב-אמן. היה אלוף ארצות הברית בשחמט מספר פעמים, התחרה באליפות העולם בשחמט, חבר בהיכל התהילה העולמי של השחמט.

## ביוגרפיה
פאל בנקו נולד באמיין, צרפת. בשנת 1932 משפחתו חזרה להונגריה. הוא התחיל לשחק שחמט בתחרויות רשמיות לאחר מלחמת העולם השנייה. בגיל 20 הוא זכה באליפות הונגריה, ובשנת 1950 קיבל דרגת אמן בינלאומי. בשנת 1956 היה חלק מנבחרת הונגריה לאולימפיאדת השחמט. בשנת 1957 במהלך תחרות שחמט לסטודנטים ברייקיאוויק הוא ערק ולא חזר להונגריה. החל משנת 1958 התגורר בנקו בארצות הברית.

בשנת 1958 הוענק לו תואר רב-אמן. בשנות ה-60 של המאה ה-20 הוא קיבל אזרחות אמריקאית ונכלל בנבחרת ארצות הברית.

בשנים 1959 ו-1962 הוא השתתף בתחרות המועמדים. בשנת 1970 הוא ויתר על מקומו לטובת בובי פישר, שבסופו של דבר הוכתר כאלוף העולם חדש.

בנקו היה 8 פעמים אלוף ארצות הברית בשחמט. במהלך הקריירה הוא ניצח מספר אלופי עולם מכהנים: בובי פישר, מיכאל טל, טיגראן פטרוסיאן ווסילי סמיסלוב.

## פאל בנקו במשחקי [[אולימפיאדת השחמט]]
בין השנים 1956 ל-1972 השתתף פאל בנקו ב-7 אולימפיאדות שחמט:

## קישורים חיצוניים

## משחקים מוסברים (באנגלית)
בובי פישר - פאל בנקו

בובי פישר  - פאל בנקו משחק מיום 1959.09.22 בתחרות המועמדים, יוטיוב

בובי פישר - פאל בנקו

בובי פישר  - פאל בנקו משחק מיום 1963.12.30 באליפות ארצות הברית 1963, יוטיוב

פאל בנקו - מיכאל בוטביניק 

* פאל בנקו -  מיכאל בוטביניק  משחק מ-1968.04.08 בתחרות מונטה קרלו, יוטיוב

## הערות שוליים

קטגוריה:שחמטאים הונגרים
קטגוריה:מהגרים מהונגריה לארצות הברית
קטגוריה:אלופי ארצות הברית בשחמט
קטגוריה:רבי-אמנים אמריקאים
קטגוריה:רבי-אמנים הונגרים
קטגוריה:אמריקאים שנולדו ב-1928
קטגוריה:אמריקאים שנפטרו ב-2019
חג פורים (שיר)

"**חג פורים**" הוא שיר ילדים עממי שמח שהושר במסיבות חג פורים על ידי החלוצים, והפך לשיר ילדים נפוץ בישראל המושר בפורים. מילות השיר נכתבו על ידי לוין קיפניס, והלחן הוא קיצור של ניגון הקפה שביעית של חסידות בויאן.

## לקריאה נוספת
*.

## קישורים חיצוניים

* 

## הערות שוליים

קטגוריה:שירים בעברית
קטגוריה:שירי לוין קיפניס
קטגוריה:שירי פורים
מסעוד ריוח

הרב **מסעוד ריוח** (ה'תרס"ח, 1908 - י' באדר ה'תשל"ט, 9 במרץ 1979), היה הרב הראשי וראש הישיבה של שלומי בישראל. ובמרוקו היה רב ופעיל ציבור, וראש השוחטים בעיר הבירה רבאט.

## ביוגרפיה
מסעוד ריוח נולד ליעיש ואיזה בשנת ה'תרס"ח (1908), בכפר סכורא, הסמוך לעיר מרקש שבמרוקו. בגיל חמש שכר אביו עבורו מורה שלימדו חומש עם רש"י, ובהמשך החל ללמוד גמרא. בשנת ה'תרע"ח (1918) עם היווסדה של ישיבת "אור התורה" במרוקו, החל ללמוד בה, יחד עם עשרים וארבעה תלמידים נוספים. בגיל מצוות עבר ללמוד בישיבת "עץ חיים" שבעיר המחוז סקורה, בראשות הרב מנחם כהן. בישיבה הוכשרו התלמידים לתפקידים של שוחטים ובודקים, וכן עסקו בתורת הקבלה. בשנת ה'תרפ"ה (1925), בגיל שבע עשרה, הוסמך לרבנות על ידי רבו הרב כהן, וכשוחט ובודק על ידי רבני המקום. לאחר מכן חזר לאסכורא, ושם נשא לאישה את עליזה, בתו של רב המקום הרב יוסף דהאן.

לימים עבר להתגורר בעיר הבירה רבאט. ברבאט למד גם בחבורה בבית הרב משה מלכה, ובהמשך בבית הרב הראשי רפאל עטייא, וכן בבית הרב יהושע ברדוגו בכל שבת אחרי מנחה. הוא הקים בעיר גני ילדים, תלמוד תורה וישיבה קטנה, וייסד שיעורי תורה גם לילדי הקהילה שלמדו בבתי הספר הלא יהודים. את פעילותו עשה כמשקל נגד פעילות החילונים, וכנגד כל ישראל חברים, שהוא היה מראשי הלוחמים נגדם במרוקו, ובמכתב שפרסם כתב שמי שמחנך שם את ילדיו - כאילו הקריבם למולך. ועד הקהילה תמך בפעילותו, וסייע לו בבניית בניין מפואר ורחב ידיים, ובמוסדותיו למדו כ-750 ילדים. בנוסף לפעילותו החינוכית, נבחר על ידי הרב רפאל אנקווה והרב יהושע ברדוגו לשמש כראש השוחטים (תחום בו נחשב לבקיא ביותר), וכרב האחראי בבית הדין שבעיר על ענייני הקידושין והגיטין.

הרב ריוח ביקר בארץ ישראל מספר פעמים. באחד מביקוריו בשנת ה'תשי"ז (1956), יצר קשר עם חברת "רסקו" לשם רכישת קרקע והקמת מושב בסמוך לעיר רמלה. באותה שנה מרוקו קיבלה את עצמאותה, והוא נחשד בקשרים עם מדינת ישראל. אחד מתלמידיו ששירת במשטרה המקומית, הודיע לו מראש על חיפושים שעתידים להיערך בביתו, ובכך סייע לו להינצל מהחשדות שהופנו כלפיו.

בשנת ה'תשכ"ב (1962) עלה לארץ ישראל, והתיישב בעיר לוד, בה כיהן חברו הרב יצחק אבוחצירא כרב ראשי, הוא למד עם הרב יצחק מדי יום, ולעיתים עם אחיו הבאבא סאלי, ושימש כשוחט ובודק בעיר. בשנת ה'תשכ"ה (1965) הוזמן לשמש כרב היישוב שלומי, תפקיד בו שימש עד לפטירתו. קודמו בתפקיד היה הרב מסעוד חזן.

בשלומי הוא ייסד יחד עם דוד דנינו ישיבה וכולל, ועמד בראשם ולימד תלמידים. בישיבתו למד הרב שלמה משה עמאר, שגם מילא את מקומו משנת ה'תשכ"ט (1969) למשך תקופה ממושכת, כשהוא נאלץ להיעדר מהמקום.

הרב ריוח נפטר בשבת זכור, י' באדר ה'תשל"ט (1979), ונקבר בבני ברק, בסמוך למחותנו הרב משה שוואב.

בנו הרב שלום שימש כרב בטורונטו. חתנו (בעל בתו מרגלית) הרב ישראל רווח היה ראש כולל אברכים ביפו, ועוד, ובניו הם - הרב שניאור זלמן רווח, רב אזורי במועצה אזורית גזר, ויו"ר המכון למצוות התלויות בארץ, ויגאל יאיר רווח, מנכ"ל משרד הפרסום 'אפיקים'.

## ספרו
**זיכרון אשר** - מאמריו ודרשותיו, ומאמרים מתלמידיו ובני משפחתו, שהוציא נכדו הרב שניאור זלמן רווח לאחר פטירתו, בני ברק ה'תשנ"ב

## קישורים חיצוניים
* 
* ישראל מרגלית, "בחן בחסד ובריוח", עונג שבת (יום ליום), ז' באדר ב' ה'תשע"ט

### ספרו
* 

## הערות שוליים

קטגוריה:ישראלים ילידי מרוקו
קטגוריה:ראשי ישיבה מרוקאים
קטגוריה:שוחטים
קטגוריה:לוד: אישים
קטגוריה:רבאט: רבנים
קטגוריה:רבני יישובים
קטגוריה:שלומי: רבנים
קטגוריה:אישים הקבורים בבית הקברות פוניבז'
קטגוריה:ישראלים שנולדו ב-1908
קטגוריה:ישראלים שנפטרו ב-1979
חסידת מגווארי

**חסידת מגווארי** (שם מדעי: *Ciconia maguari*) היא מין של חסידה ממשפחת החסידתיים החיה באמריקה הדרומית והיא אחד משלושה מיני חסידות החיות ביבשת (לצד חסידת עצים והיאבירו).

## מאפיינים
גובהה של חסידה זו 97–120 ס"מ ומוטת כנפיה 150–180 ס"מ. משקלה מגיע ל-3.5-4 ק"ג בממוצע. החסידה בעלת נוצות לבנות עם קצוות שחורים בכנפיים ובזנב. היא בעלת עיניים צהובות וסביבן עור אדום. המקור אפור ארוך ומעט מעוקל. רגליה אדומות.

חסידה זו חיה בחלקים הצפוניים של ונצואלה, צפון קולומביה, גויאנה, מזרח בוליביה, ברזיל (לא כולל את אגן האמזונאס), פרגוואי, אורוגוואי וצפון ארגנטינה. ייתכן שהיא נמצאת גם באי טרינידד. החסידה חיה בערבות, ביצות, מקווי מים רדודים וסוואנות לחות ואינה מצויה ביערות. היא בולטת בעיקר בשטחי הלוס יאנוס של צפון ונצואלה ונפוצה גם בביצות הפנטנל.

החסידה ניזונה מדגים שונים, חסרי חוליות כמו חרקים, סרטנים ושלשולים, דוחיים, נחשים, לטאות, מכרסמים קטנים וביצי עופות. היא מחפשת מזון במים הרדודים ונועלת את מקורה על טרף שנתפס. לעיתים הצייד מתבצע על ידי צוות. באזורים יבשים החסידות אוכלות גם פגרים וצואה ולעיתים גם יחטפו מזון מעופות אחרים.

החסידה היא ציפור מונוגמית. מקננת על הקרקע.

מצב השימור של חסידה זו הוא ללא חשש.

## גלריה

Maguari Stork (Ciconia maguari).jpg
Cigognes (Zoo de Berlin) (6080514083).jpg
AVC 1444.jpg
Maguari.jpg


## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:חסידתיים
קטגוריה:ארגנטינה: עופות
קטגוריה:עופות הפמפס
יחסי אוסטרליה – טרינידד וטובגו

**יחסי אוסטרליה–טרינידד וטובגו** הם היחסים הבילטרליים בין **[[אוסטרליה|קהיליית אוסטרליה]]** לבין **[[טרינידד וטובגו|הרפובליקה של טרינידד וטובגו]]**.

שתי המדינות כוננו יחסים דיפלומטים ב-7 בינואר 1974. כמו כן, שתי המדינות חברות בארגון חבר העמים הבריטי והן היו בעבר חלק מהאימפריה הבריטית.

## היסטוריה
בשנת 2004, בין היתר הודות לסחר החזק של חברות אוסטרליות עם מגזר הנפט של טרינידד וטובגו, הקימה ממשלת אוסטרליה נציבות עליונה בפורט אוף ספיין. נציבות זו משרתת גם 14 מדינות אחרות בקריביים.

## סחר
טרינידד וטובגו היא שותפת הסחר הגדולה ביותר של אוסטרליה באיים הקריביים.

## יחסים דיפלומטים
אוסטרליה מחזיקה בנציבות עליונה בפורט אוף ספיין. מאידך, לטרינידד וטובגו אין שום נציגות באוסטרליה.

## הערות שוליים

קטגוריה:ערכים ללא קטגוריות פיזיות - יחסי חוץ
האקדמיה האמריקאית לאמנויות ולספרות

**האקדמיה האמריקנית לאמנויות ולספרות** (באנגלית: **American Academy of Arts and Letters**) היא חברה לשם כבוד המונה 250 חברים, שמטרתה "לטפח, לסייע ולשמור על מצוינות" בתחומי האמנות, הספרות והמוזיקה בארצות הברית. החברים נבחרים על ידי חברי האקדמיה לכל ימי חייהם וחברים חדשים נבחרים במותם של חברים מכהנים. האקדמיה מעניקה מדי שנה 70 פרסים ומענקים להצטיינות ועידוד יוצרים. האקדמיה ממוקמת ב-Audubon Terrace בשכונת וושינגטון הייטס במנהטן, ניו יורק. מבנה האקדמיה כולל ספרייה, ארכיון, אודיטוריום המשמש הן לקונצרטים חיים והן להקלטות וגלריה להצגת תערוכה קבועה ותערוכות מתחלפות של פריטי אמנות ופריטי ארכיון של חברי האקדמיה ושל אמנים נבחרים, ובפרט תערוכה שנתית להצגת פריטים מאת חברים חדשים שנבחרו לשורותיה.

## היסטוריה
האקדמיה נוסדה כתהליך מיזוג של מוסדות קודמים. ב-1865 נוסד בבוסטון **האיגוד האמריקאי למדעי החברה** (American Social Science Association) שבו היו חברים חוקרים בתחומי החינוך, האמנות, המשפט, הכלכלה ובריאות הציבור. ארגון זה מוזג ב-1898 לתוך **המכון הלאומי לאמנויות ולספרות** (NIAL; National Institute of Arts and Letters) שנוסד בניו יורק באותה שנה וכלל 150 גברים בעלי הישגים בולטים בתחומי האמנות והספרות (במובנה הרחב, כלומר כולל ספרות עיונית). ב-1904 שונה הרכב המכון הלאומי ונקבע שהוא יכלול 50 חברים בכירים ("**האקדמיה האמריקאית לאמנויות**" (American Academy of Arts; AAA), ברוח האקדמיה הצרפתית) ו-200 חברים פעילים אחרים ("המכון"). בחירת אדם לאקדמיה התפרשה למעשה כפרס הצטיינות של המכון הלאומי לאמנויות ולספרות. בין שבעת החברים הראשונים שנבחרו לאקדמיה נמנו הסופרים מארק טוויין וג'ון היי והמלחין אדוארד מקדואל. בשנת 1916 קיבל הקונגרס של ארצות הברית החלטה לפיה נכללה האקדמיה כאחד מן "המוסדות הפטריוטיים" (title 36; chapter 74).

ב-1976 שונה הרכבן של NIAL ו-AAA ליצירת **האקדמיה האמריקנית לאמנויות ולספרות** שכוללת עד 250 חברים אמריקאים ועוד 75 חברים זרים "לשם כבוד". ב-1993 בוטלה החברות הזרה. נהוג שמצבת החברים עומדת בדיוק על 250, כך שעם מותו של חבר, נבחר במקומו חבר אחר.

## משכן האקדמיה
ב-1923 עברה האקדמיה למשכנה ב-Audubon Terrace, שתוכנן במיוחד עבורה על ידי האדריכל חבר האקדמיה, ויליאם מיטשל קנדאל. הבניין הראשון שנחנך כלל את אגפי הספרייה, הארכיון, חדרי הכינוסים וגלריות. ב-1930 נחנך הבניין השני, הכולל אודיטוריום בן 730 מושבים וגלריה גדולה, בתכנונו של קאס גילברט.

## פרסים, אותות ומלגות נבחרים
האקדמיה מחלקת 70 פרסי עידוד, אותות הצטיינות ומלגות לחבריה וליוצרים אחרים. הפרסים הראשונים שהוענקו (החל ב-1909) היו מדליות הזהב של האקדמיה. בין הפרסים ניתן למנות את:

## קישורים חיצוניים

* 

* American Academy of Arts and Letters records, 1864-1942

## הערות שוליים

*
קטגוריה:מנהטן: מבנים
קטגוריה:ארצות הברית: ארגונים
קטגוריה:ארצות הברית: תרבות
חסידה לבנת-גרון

**חסידה לבנת-גרון** או **דִּיסוּרָה** (שם מדעי: *Ciconia episcopus*) היא מין של חסידה ממשפחת החסידתיים החיה בדרום-מזרח אסיה, הודו ואפריקה שמדרום לסהרה (מאוגנדה עד לקניה).

## מאפיינים
גובה החסידה 85 ס"מ בממוצע והיא בעלת נוצות כהות עד שחורות עם צוואר לבן וכיפה כהה. פניה ומקורה אפורים ועינייה אדומות. הרגליים ורודות והבטן לבנה. 

החסידה חיה באתרי ביצות וגדות נהר וגם סוואנות לחות ולעיתים גם סביב החופים, שם היא מחפשת טרף כמו דגים, צפרדעים וחרקים. החסידה ניזונה לבדה אך חיה עם בן זוג ולעיתים תעוף בלהקות קטנות.

חסידה זו מצויה בסכנה בטבע.

## תת-מינים
* *Ciconia episcopus episcopus*
* *Ciconia episcopus microscelis*
* *Ciconia episcopus neglecta*

## קישורים חיצוניים

## הערות שוליים

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:חסידתיים
קטגוריה:תאילנד: עופות
קטגוריה:הודו: עופות
סק"א אריות הכסף

ממוזער|סמל הקבוצה בשנים 2006 - 2010
**"סק"א אריות הכסף"** (ברוסית: **СКА-Серебряные Львы**) הוא שמה של קבוצת הוקי קרח לנוער מהעיר סנקט פטרבורג, שהוקמה כבית הספר להוקי "אריות הכסף" בשנת 2006 ומוזגה עם קבוצת סק"א וריאגי ביולי 2018. הקבוצה הייתה אחת מקבוצות הבת של סק"א סנקט פטרבורג. מאז הפיכתה למועדון הוקי לנוער בשנת 2010 הקבוצה שיחקה בליגת MHL.

## היסטוריה
### "אריות הכסף"
קבוצת "אריות הכסף" פעלה תחילה כבית ספר להוקי קרח משנת 2006. בשנת 2010, הקבוצה הגישה מסמכים להנהלת ליגת MHL להפיכתה למועדון הוקי קרח לנוער ב-30 ביוני 2010. ב-6 ביולי 2010 ועדה של ליגת ההוקי לצעירים בחנה את תשתיות הקבוצה ולאחר שאישרה שהם עונים על הדרישות לכניסה לליגה הודיעה ב-5 באוגוסט על צירופה לליגה. המשחק הראשון שלה בליגה היה נגד חימיק שלה הפסידה בתוצאה 0-3. בנובמבר, במהלך הפסקה בעונה הסדירה של אליפות ה-MHL, הקבוצה השתתפה בטורניר של משחקי ידידות יחד עם סק"א-1946 וקבוצת הנוער של AIK השוודית. ה"אריות" סיימו במקום האחרון, לאחר שהפסידו בשני המשחקים: ל-AIK בתוצאה **1-6** (0:3, 0:0, 1:3)*, ולסק"א-1946 בתוצאה *'4-5*' (0:1, 2:2, 2:2)*. עם זאת, בעונת 2011/2012, הקבוצה התחזקה וסיימה לבסוף במקום ה-22 בעונה הסדירה.

### "סק"א אריות הכסף"
ב-1 בדצמבר 2014 הקבוצה נכללה במערכת קבוצות הבת של סק"א סנקט פטרבורג ושינתה את שמה לשם "סק"א אריות הכסף".
בעונת 2014/2015, הקבוצה בראשות המאמן החדש סרגיי יארובוי, בפעם הראשונה העפילה לפלייאוף, ה-MHL. בעונה הבאה הקבוצה אומנם לא הצליחה להגיע לפלייאוף, לעומת זאת, היא השיגה את התוצאה הטובה ביותר בתולדותיה עד אז— מקום 19 בטבלת האליפות. ברם, בעונת 2017/2018 היא שינתה את הנתון הזה והצליחה לסיים במקום ה-11 בעונה הסדירה, אך שוב כשלה בהעפלתה לשלבי הפלייאוף של הליגה.

ביולי 2018 נודע שהקבוצה לא תתמודד בעונת 2018/2019 והיא תתמזג עם סק"א וריאגי.

## סטטיסטיקה
 מש – משחקים, נצ – ניצחונות, נצה – ניצחונות בהארכה, נצב – ניצחונות בפנדלים, הפה – הפסדים בהארכה, הפב – הפסדים בפנדלים, ה – הפסדים, נק – נקודות, יחס – יחס שערי זכות וחובה, מ – מיקום בעונה הסדירה

## ארנה

קובץ:Yubileyny St Petersburg.jpg|
קובץ:Small arena in1.JPG|

אולם הבית היה ההיכל הקטן של "יובילייני" המכיל 1,700 מושבים.

## ראו גם
* סק"א סנקט פטרבורג
* MHL

## קישורים חיצוניים
* 

## הערות שוליים

קטגוריה:קבוצות MHL
קטגוריה:סק"א סנקט פטרבורג
כביש 8510

**כביש 8510** הוא כביש מקומי אורך, החוצה את העיר עכו לכל אורכה. הכניסה הצפונית אליו היא מכביש 4 וכך גם בכניסה הדרומית אליו. הכביש מתחיל בדרום בין עין המפרץ ואזור התעשייה עכו דרום, ומסתיים בצומת שבין היישובים שמרת ובוסתן הגליל.

## היסטוריה
ממוזער|שמאל|שפך נחל נעמן בסמוך לכביש, מרץ 2022
[שמאל|ממוזער|[אצטדיון טוטו עכו|אצטדיון הכדורגל עכו הסמוך.]]
[שמאל|ממוזער|חזית [קניון עזריאלי עכו, במבט מהכביש.]]
שמאל|ממוזער|תחנת הרכבת עכו במבט מהכביש.
[שמאל|ממוזער|הכניסה למושב [בוסתן הגליל במבט מהכביש.]]
הכביש יועד בתחילה להסב את תנועת הרכבים בציר חיפה-נהריה שעברו בכביש 4 הישן, דרך העיר עכו, אל מחוצה לה. החלק הראשון של הכביש נפתח לתנועה כבר בנובמבר 1950 והתמזג עם כביש 4 הישן. כבר אז התקיימה בניית בתים מואצת משני עבריו, בשל כך על אף שיועד לשמש ככביש עוקף וככביש מהיר, שונתה הגדרתו בתוכניות ל-כביש ראשי. בשנת 1958 הסתיימה בניית חלקו האחרון. בהמשך נסלל תוואי מזרחי יותר לכביש 4. עם זאת בלשון השגורה בציבור נטמע עם הזמן שמו של כביש 8510 כ-"כביש עוקף עכו".

הכביש חצה את נחל נעמן על גשר, סמוך לשפך הנחל לים התיכון. בראשית העשור השני של המאה ה-21 נבנה גשר חדש החוצה מעל הנחל וכן מעל פסי הרכבת של מסילת החוף.

לאורך הכביש הוא משתלב עם כמה מרחובות העיר: רחוב דוד רמז – לכל אורכו – 1.6 ק"מ, ונתיב חטיבת גולני – כ-170 מטרים שם הכביש פוגש בשנית את מסילת הרכבת ועובר מתחתיה.

בשנת 1989 נבנה בחלק מהכביש קיר אקוסטי לצמצום מפגע רעש מהכביש. בכך היה זה אחד הקירות האקוסטיים הראשונים שנבנו בכבישי ישראל. בכביש זה גם נעשה לראשונה בישראל שימוש באספלט שקט.

בשנת 2022 החל להיבנות על תוואי הכביש, מסלול של המטרונית אשר יחבר בין צומת שומרת בצפון ועד לשכונת הדר בחיפה, דרך נקודות מרכזיות בעיר עכו ולפיכך מכונה גם בשם "מטרונית עכו". בנוסף לתשתית זו מוקם לאורך כל התוואי גם שביל אופניים.

את חלקו הצפוני של הכביש מעטרים מאות עצים ותיקים משני צדיו בהם גם כשמונים עצי אקליפטוס בני כ-100 שנים. כתוצאה מפרויקט המטרונית ישנה כוונה לכרות רבים מהם ובשל כך מתקיים מאבק ציבורי הכולל מאבק משפטי למניעת כריתתם בין היתר בגין חוק איסור כריתת עצים בישראל, ערכי מורשת וטבע ועוד. בספטמבר 2021 קיבל פקיד היערות הארצי את עמדת המתנגדים, עם זאת הנושא טרם ירד מתוכניות הפעולה התשתיתיות של התוואי וכריתת חלק מהעצים עדיין עשויה להתבצע.

בהחלטת פקיד היערות הארצי נכתב בין היתר: .כמו כן הוא ציין שערכם הכספי של העצים הוא גבוה במיוחד. לדוגמה אחד מהעצים המיועדים לכריתה, קוטר הגזע שלו הוא 2.65 מטרים וערכו נאמד ב-477 אלף שקלים.

## אתרים בסמוך לכביש
בסמוך לכביש נמצאים כמה מהאתרים הבאים:
* שפך נחל נעמן אל הים התיכון.
* אצטדיון הכדורגל עכו
* חוף התמרים וחוף ארגמן
* מלון פנינת הים ההרוס (פוצץ באופן מבוקר בשנת 2016)
* תל עכו
* קניון עזריאלי עכו
* תחנת כיבוי האש האזורית זבולון
* שוק עכו
* מסוף אגד
* תחנת הרכבת עכו
* האקדמית גליל מערבי
* אל-באהג'ה והגנים הבאהיים בעכו.
* שדרת האקליפטוסים בבוסתן הגליל

## ראו גם
* רחוב בן עמי

## קישורים חיצוניים
* תמונות של שדרת העצים בכביש 8510 ומידע על המאבק הציבורי לשמירתם, באתר "צבא ההגנה לעצים" מאת אוסי בנימין.
* 
* 
* מראה מהאוויר של הגשר בכביש 8510 העובר מעל מסילת הרכבת ונחל נעמן ב-

## הערות שוליים

2018 02
קטגוריה:ישראל: כבישים
קטגוריה:עכו: תחבורה
חסידן צבוע

**חסידן צבוע** (שם מדעי: *Mycteria leucocephala*) הוא עוף מים גדול ממשפחת החסידתיים החי בדרום-מזרח אסיה.
## מאפיינים
גובהו של החסידן 93-102 ס"מ, מוטת כנפיו 150-160 ס"מ ומשקלו 2-3.5 ק"ג. לחסידן יש מקור צהוב מעוקל כמו מקור מגלן ופנים ורודות עם עיניים שחורות. שאר הגוף לבן עם קצוות כנפיים וזנב שחורים ושולי הכנפיים האחוריים והזנב ורודים. הרגליים ורודים. שני הזוויגים דומים אחד לשני.

החסידן הוא עוף ביצות החי בעיקר סביב המישורים של הודו, סרי לנקה, דרום סין ודרום-מזרח אסיה עד מלזיה ותאילנד. הוא מצוי בחבורות גדולות סביב נהרות טרופיים מהם הוא חוטף דגים ויצורים קטנים נוספים בעזרת מקורו המעוקל.

החסידנים מקננים במושבות צפופות על העצים לצד הנהרות והביצות. המושבות עוזרות לחסידנים להתגונן מטורפי אפרוחים כמו עיטים ועיטמים.

## קישורים חיצוניים

## הערות שוליים

ממוזער|ימין|חסידן תופס דג במים

קטגוריה:טקסונים שתוארו בידי תומאס פננט
קטגוריה:חסידתיים
קטגוריה:הודו: עופות
קטגוריה:בנגלדש: עופות
קטגוריה:בהוטן: עופות
קטגוריה:מלזיה: עופות
קטגוריה:בעלי חיים שתוארו ב-1769
חסידן מילקי

**חסידן מילקי** (שם מדעי: *Mycteria leucocephala*) הוא עוף מים מהסוג חסידן שבמשפחת החסידתיים החי בדרום-מזרח אסיה.
## מאפיינים
גובה החסידן כ-91-97 ס"מ ומשקלו 2-2.5 ק"ג. הוא בעל מקור מעוקל צהוב עם עיניים שחורות מוקפות טבעת צהובה והעור ורוד. שאר הגוף לבן למעט קצוות הזנב והכנפיים השחורים והרגליים הוורודים.

החסידן חי בביצות ובחופים בסומטרה, ג'אווה, סולאווסי, מלזיה, קמבודיה, דרום וייטנאם, באלי, כמה איים קטנים באינדונזיה וכנראה שגם בדרום תאילנד. החסידנים מחטטים בביצות ובחופים ומחפשים יחדיו מזון.

הם ניזונים בעיקר מדגים (בייחוד מיבשתנים החיים על החוף), מחסילונים ומסרטנים.

עוף זה מצוי בסכנת הכחדה בטבע עקב פגיעה בבתי גידולם, גידול אנושי מואץ ולעיתים גם ציד וסחר בגוזלים. 

## קישורים חיצוניים

## הערות שוליים

קטגוריה:בעלי חיים שתוארו ב-1822
קטגוריה:טקסונים שתוארו בידי סטמפורד ראפלס
קטגוריה:חסידתיים
קטגוריה:סומטרה: עופות

קטגוריה:תאילנד: עופות
עיטם איי שלמה

**עיטם איי שלמה** (שם מדעי: *Haliaeetus sanfordi*) הוא מין של עוף דורס מהסוג עיטם האנדמי לאיי שלמה ומצוי בסכנת הכחדה. מבחינת גודלו הוא בין הקטנים שבסוג.

## מאפיינים
אורכו 70–90 ס"מ, מוטת כנפיו 165–185 ס"מ ומשקלו 1.1-2.7 ק"ג. נוצותיו חומות, הראש חיוור והמקור חסון ואפור. כפות הרגליים לבנות עם טפרים מעוקלים בעלי קרסים. הזנב לבן.

העיטם הוא צייד המחפש מזון לאורך החוף בדאייה. הוא חוטף מהמים דגים, סרטנים, רכיכות, צבים, נחשי ים. הוא גם חוטף עטלפי פרי ועופות ימיים קטנים ויאכל גם פגרים או יחטוף מזון מעופות אחרים.

בעבר עיטם זה סווג כתת-מין של עיטם לבן-חזה אך לשיטת כמה מדענים, הופרד ממנו למין נפרד.

## קישורים חיצוניים

## הערות שוליים

קטגוריה:טקסונים שתוארו בידי ארנסט מאייר
קטגוריה:עיטם
קטגוריה:בעלי חיים שתוארו ב-1935
קטגוריה:איי שלמה: עופות
יחסי בנגלדש – דרום סודאן

**יחסי בנגלדש–דרום סודאן** הם היחסים הדו-צדדיים בין **[[בנגלדש|הרפובליקה העממית של בנגלדש]]** לבין **[[דרום סודאן|הרפובליקה של דרום סודאן]]**.

התחומים העיקריים בהם ישנו שיתוף פעולה בין שתי המדינות הם שירותם של "אנשי השלום" הבנגלים בדרום סודאן, מעורבותם של ארגונים לא ממשלתיים בנגלים במגזרים חברתיים שונים בדרום סודאן והשקעת חברות בנגליות במדינה זו, במיוחד במגזר החקלאי.

## שומרי השלום הבנגלים בדרום סודאן
שומרי השלום הבנגלים משרתים בדרום סודאן מאז שנת 2005, בתחילה כחלק מארגון "UNMIS" של האומות המאוחדות ומאז 2011 כחלק מארגון "UNMISS", גם הוא כחלק מהאומות המאוחדות. מלבד שמירה על אכיפת החוק בדרום סודאן, שומרי השלום הבנגלים גם הרחיבו את תרומתם במתן שירותים ללא תשלום בתחומי הרפואה, כמו גם סיוע בהקמת תשתיות ציבוריות.

## סחר והשקעות
בשנת 2012, משלחה בנגלית ברמה גבוהה בראשות גוואר ריזבי ביקרה בדרום סודאן כדי לבדוק תחומים פוטנציאליים להשקעות בנגליות בדרום סודאן.

## שיתוף פעולה חקלאי
מזכר הבנות נחתם על ידי משרד החקלאות של בנגלדש ומשרד החקלאות והיער של דרום סודאן כדי לייצר במשותף אורז, עדשים, שמן, כותנה וגידולים אחרים על אדמות דרום סודאן. שתי המדינות יחליפו גם הכשרה, טכנולוגיות ומומחיות להגברת התפוקה החקלאית.

## פיתוח חברתי
מספר ארגונים לא ממשלתיים בנגלים, כולל ארגון BRAC, פועלים בדרום סודאן ועובדים בעיקר בתחומי המיקרו-מימון, הפיתוח החקלאי, פיתוח הקהילה, החינוך ועוד.

## יחסים דיפלומטים
בנגלדש לא מחזיקה בשום נציגות בדרום סודאן. מאידך, דרום סודאן מחזיקה בקונסוליה בדאקה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נץ דגים אפור-ראש

**נץ דגים אפור-ראש** (שם מדעי: *Icthyophaga ichthyaetus*), הוא עוף דורס ממשפחת הנציים הקרוב למיני העיטם וחי בדרום-מזרח אסיה.
## מאפיינים
אורכו של נץ הדגים 61-75 ס"מ, מוטת כנפיו 155-170 ס"מ ומשקלו 2.3-2.7 ק"ג. הוא בעל נוצות חומות-אפורות עם עיניים צהובות ומקור מעוקל אפור. הרגליים צהובות עם טפרים שחורים גדולים. במראהו הוא דומה לעיטם פרוע-נוצות.

הנץ חי בסמוך לימים של הודו, סרי לנקה ודרום-מזרח אסיה עד אינדונזיה, מלזיה והפיליפינים. הוא מצוי ביערות הרריים, יערות גשם אך בקרבה לנהרות, אגמים, בריכות, לגונות וחופים.

הנץ הוא אוכל דגים כמעט מובהק,  הדואה מעל המים ושולה את הדגים בטפריו הגדולים. ניזון גם מדגים מתים על הגדות.

מצב השימור של נץ זה מוגדר קרוב לסיכון.

## גלריה

Ichthyophaga ichthyaetus -Kazaringa, Assam, India-8 (2).jpg
Grey-headed Fish-Eagle (Icthyophaga ichthyaetus) adult - Flickr - Lip Kee (1).jpg
Pygargue à tête grise.jpg


## קישורים חיצוניים

## הערות שוליים

קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:עיטים ימיים
קטגוריה:הודו: עופות
נץ דגים קטן

**נץ דגים קטן** (שם מדעי: ***Ichthyophaga humilis***), הוא עוף דורס ממשפחת הנציים, הקרוב למיני העיטם, החי ממורדות ההימלאיה וברחבי דרום-מזרח אסיה והודו.

## מאפיינים
נץ הדגים דומה לקרוביו, מיני העיטם, אך קטן מהם. ארכו מגיע ל-64 ס"מ ומוטת כנפיו מגיעה ל-1.2 מטר. הוא בעל נוצות חומות-אפורות עם קצוות כנפיים כהים יותר. הראש גדול עם עיניים צהובות ומקור שחור ומעוקל. כפות רגליו גדולות וצהובות והטפרים שחורים ומעוקלים. 

הנץ מעופף מעל מקווי מים שונים כמו אגמים, נהרות איטיים, נחלים, בריכות, לגונות וחופי ימים טרופיים בחיפוש מזון. הנץ הוא אוכל דגים כמעט מובהק. הוא תופס את הדגים בעזרת טפריו הגדולים ועף איתם לקינו שבין העצים לאכול.

מצב השימור של נץ זה מוגדר קרוב לסיכון.

## תת-מינים
**Ichthyophaga humilis plumbea*
**Ichthyophaga humilis humilis*

## קישורים חיצוניים

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי סלומון מולר
קטגוריה:עיטים ימיים
קטגוריה:הודו: עופות
חסידת סטורם

**חסידת סטורם** (שם מדעי: *Ciconia stormi*) היא מין של חסידה החיה בטבע בדרום-מזרח אסיה ונמצאת בסכנת הכחדה.
## מאפיינים
גובהה 75-91 ס"מ והיא בעלת נוצות כהות עם עורף לבן, מקור אדום ארוך וטבעות עיניים צהובות. היא קטנה יותר מרוב החסידות.

חסידת סטורם מצויה רק ביערות השפלה הטרופיים ובגדות הנהרות והביצות של באינדונזיה, בורנאו, דרום מלזיה ודרום תאילנד. היא יכולה להימצא בגובה 240 מטר מעל הקרקע. כמו רוב החסידות היא ניזונה מקרבה למים וציד של דיגם, צפרדעים וחסרי חוליות מימיים.

החסידה מצויה בסכנת הכחדה עקב כריתת יערות ופגיעה במקווי מים באזור חיותה.

## קישורים חיצוניים

## הערות שוליים

קטגוריה:חסידתיים
קטגוריה:בורנאו: עופות
תנשמת (סוג)

ממוזער|330x330 פיקסלים|תנשמת על עץ אקליפטוס
**תנשמת** (שם מדעי: *Tyto*) היא סוג של דורסי לילה ממשפחת התנשמתיים והסוג הגדול בה, אשר כולל את כל המינים הקיימים למעט שלושה מינים של תנשמת חוף. 

התנשמות הן חיות לילה בעלות עיניים גדולות ופרצוף-שמע מגודל בצבע בהיר ובעלות מקור מעוקל קטן ושחור. הן עפות בלילה ומתבייתות על מכרסמים קטנים בעזרת שמיעתן החדה. תעופתן לא משמיעה קולות עקב האברות שבקצה שמנמיכות רעשים.

בני סוג זה חיים בכל רחבי העולם. הנפוץ שבהם הוא המין תנשמת מצויה הנפוצה גם בישראל ועוזרת בהדברת מכרסמים מזיקים.

## מינים

בסוג היו מינים נוספים שנכחדו. חלקם כמו תנשמת פולנס היו גדולים יותר מכל ינשוף חי.

## קישורים חיצוניים

* 

קטגוריה:בעלי חיים שתוארו ב-1828
קטגוריה:טקסונים שתוארו בידי גוסטף יוהאן בילברג
קטגוריה:תנשמתיים
יחסי בנגלדש–מלאווי

**יחסי בנגלדש–מלאווי** הם היחסים הדו-צדדיים בין **[[בנגלדש|הרפובליקה העממית של בנגלדש]]** לבין **[[מלאווי|רפובליקת מלאווי]]**. היחסים הדיפלומטים בין שתי המדינות כוננו ב-2012, לאחר הצהרתו של נשיא מלאווי בינגו וה מותריקה כי ברצונו לבנות קשרים חזקים עם בנגלדש. שתי המדינות הן חברות בארגון G77 ובחבר העמים הבריטי.

## שיתוף פעולה
תחומי שיתוף פעולה בין שתי המדינות זוהו בתחומי המסחר וסיוע בפיתוח חברתי. מלאווי מפיקה בעיקר כותנה אשר הוא חומר גלם חיוני עבור תעשיית הטקסטיל של בנגלדש, ובנגלדש להוטה להשקיע במלאווי במגזר זה. התקדמותה של בנגלדש במגזרי ההתפתחות החברתית כמו העצמה נשים והפחתת העוני זוהתה במלאווי כמודל לחיקוי עבורה.

## יחסים דיפלומטים
לבנגלדש אין נציגות במלאווי ומאידך גם למלאווי אין נציגות בבנגלדש.

## הערות שוליים

קטגוריה:ערכים ללא קטגוריות פיזיות - יחסי חוץ